Where I Belong

Where I Belong הוא שיר שהוקלט על ידי הראפר האמריקאי באסטה ריימס, ביחד עם הזמרת-יוצרת האמריקאית מריה קארי, מתוך אלבום האולפן השישי שלו, Extinction Level Event 2: The Wrath of God. השיר יצא לאור ב-7 באפריל 2021, על ידי חברת התקליטים אמפייר דיסטריביושן וקונגלומרט, כסינגל השלישי מתוך האלבום. השיר נכתב על ידי באסטה ריימס, ג'יימס "ג'יי דו" סמית', ריק רוק ומישל "נאווי ביטס" סוטולונגו והופק על ידי ריק רוק ונאווי ביטס. השיר נחשב לדואט השני של ריימס וקארי, כאשר הקודם היה הלהיט "I Know What You Want" משנת 2003, שנכלל באלבומו, It Ain't Safe No More.... אותו השיר הפך ללהיט בינלאומי כאשר הגיע למקום השלישי במצעד הבילבורד הוט 100, הראשון במצעד השירים האורבניים של אוסטרליה, הראשון באירופה הוט 100, והראשון במצעד הסינגלים ההונגרי. לקראת תחילת 2013 התחיל ריימס להקליט את אלבום האולפן השישי שלו, Extinction Level Event 2: The Wrath of God, אותו סיים להקליט בשנת 2020. בהמשך לכך, נודע כי הוא וקארי הקליטו דואט חדש בשם "Where I Belong". ב-7 באפריל 2021, פרסמה חברת התקליטים אמפייר דיסטריביושן בעמוד הטוויטר הרשמי שלה כי וידאו קליפ רשמי עתיד לצאת עבור השיר, במטרה לעזור בקידום שלו ברחבי העולם. ב-16 באפריל פרסמה קארי ציוץ אודות קליפ של השיר. "Where I Belong" זכה לביקורות חיוביות מטעם מבקרי המוזיקה ברחבי העולם. האלי קיפר מ-Vulture סקרה באופן מקיף את השיר ואת הווידאו קליפ שלו וכתבה כי: "הזוג (ריימס וקארי) מבצע כעת מעין חזרה לאחור בזמן עם השיר, הכולל בתוכו איורים של רומן גרפי בסגנון "עיר החטאים" של פרנק מילר". ראניה אניפטוס מבילבורד הצהירה "עברו 18 שנה מאז שריימס וקארי הוציאו את שיתוף הפעולה המעולה שלהם, "I Know What You Want". עכשיו, בשנת 2020, הצמד התאחד ברצועה חדשה לגמרי שעושה כבוד ללהיט שלהם משנת 2002". באתרי מוזיקה כדוגמת Complex,‏ Uproxx,‏ HipHopDX, ו-ABC News Radio, סקרו את השיר והקליפ באופן מקיף גם כן. הווידאו קליפ הרשמי של "Where I Belong", בוים על ידי במאי הווידאו קליפים האמריקאי כריס רובינסון, צולם כבר בשנת 2017 ושודר בשידור חי בפייסבוק שבארצות הברית ב-7 באפריל 2021. יומיים לאחר מכן הועלו לערוץ היוטיוב של ריימס שתי גרסאות לקליפ: האחת עם רצף פתיחה מיוחד הכוללת צילומים מ-"I Know What You Want" משנת 2002 ואחת בלעדיה. אותה הגרסה ללא הקטעים כונתה כ"גרסה הקצרה" של הקליפ, מכיוון שאורכה היה קצר משל השנייה. נכון לאפריל 2021, מונה הצפיות של הקליפ עומד על למעלה מ-15 מיליון צפיות. ביממה אחת, צבר הקליפ למעלה מ-2.4 מיליון צפיות. סרטון השיר "Where I Belong" באתר יוטיוב באסטה ריימס, ג'יימס "ג'יי דו" סמית', ריק רוק, מישל "נאווי ביטס" סוטולונגו Busta Rhymes (Ft. Mariah Carey) – Where I Belong (באנגלית), נבדק ב-2021-04-30 Busta Rhymes & Mariah Carey feat. The Flipmode Squad* - I Know What You Want, Discogs (באנגלית) Busta Rhymes - I Know What You Want Lyrics | MetroLyrics, www.metrolyrics.com (באנגלית) Busta Rhymes, Billboard Trove - Archived webpage, Trove (באנגלית) "Hits of the world". Rádiós Top 40 slágerlista - Hivatalos magyar slágerlisták, slagerlistak.hu ציוץ של אמפייר דיסטריביושן ברשת החברתית אקס (טוויטר), 7 באפריל 2021 ציוץ של מריה קארי ברשת החברתית אקס (טוויטר), 16 באפריל 2021 Halle Kiefer, Busta Rhymes and Mariah Carey Know What You Want With ‘Where I Belong’ Video, Vulture, ‏2021-04-09 (באנגלית אמריקאית) Busta Rhymes Reunites With Mariah Carey on 'Where I Belong', Billboard (באנגלית) Busta Rhymes and Mariah Carey Revisit “I Know What You Want” in Video for “Where I Belong”, Complex (באנגלית) Busta Rhymes And Mariah Carey’s ’Where I Belong’ Video Is An Action-Packed Sequel, UPROXX, ‏2021-04-16 (באנגלית אמריקאית) HipHopDX- https://hiphopdx.com, Busta Rhymes & Mariah Carey Continue 2003 Plotline For ‘Where I Belong’ Video, HipHopDX, ‏2021-04-07 Busta Rhymes and Mariah Carey's "Where I Belong" video drops tomorrow - Music News - ABC News Radio, abcnewsradioonline.com (באנגלית) ציוץ של באסטה ריימס ברשת החברתית אקס (טוויטר), 6 באפריל 2021 Busta Rhymes - Where I Belong (Official Video) ft. Mariah Carey, נבדק ב-2021-04-30 YouTube Stats of Busta Rhymes - Where I Belong (Official Video) ft. Mariah Carey, kworb.net Top 40 Rhythmic Future Releases | R&B Song and Hip-Hop Music Release Dates | ..., web.archive.org, ‏2021-04-05